Американскиот Претставнички дом одобри предлог-закон за поддршка на демократијата и човековите права во Белорусија. Со одобрениот акт ,се бара ослободување на сите политички затвореници кои беа уапсени по декемвриските протести против реизборот на Александар Лукашенко за претседател Нацрт-законот предвидува проширување на постоечките санкции против Минск, односно да се воведат забрани за патување и за членовите на безбедносните служби кои учествуваа во неодамнешните мерки за сузбивање на протестите.Се бара и да се обезбедат повеќе детали за продажбата на оружје во Минск и за цензурата на интернетот. Се повикува на континуирана поддршка на медиумите во земјата кои известуваат за состојбата. За законот да стапи на сила, мора да биде одобрен од Сенатот.